<classify> ZAINAB IDDY-DAR ES SALAAM WAWAKILISHI wa Tanzania katika mashindano ya Ligi yaMabingwa Afrika, Simba, leo watajitupa kwenye Uwanja wa Mazembe mjiniLubumbashi nchini Jamhuri ya Kidemokrasia ya Congo na TP Mazembe. Mchezo huo wa marudiano katika hatua ya robo fainali,unaonekana ni mgumu kwa Simba baada ya kutoka suluhu kwenye Uwanja wa Taifa,Dar es Salaam Jumamosi iliyopita. Mshindi wa jumla katika mchezo huo atakutana nambabe kati ya Constatine ya Algeria na mabingwa watetezi wa michuano hiyo,Esperance ya Tunisia katika hatua ya nusu fainali. Kwenye mchezo uliopita Simba ilicheza vizuri mno nakuihimili TP Mazembe, mabingwa mara nne wa Ligi ya Mabingwa Afrika kiasi chakukaribia kushinda mchezo huo ambapo nahodha wake, John Bocco, alikosa penalti. Matokeo haya yameonekana kuwaumiza mashabiki waSimba, hasa pale wanapokumbuka rekodi yao ya mwisho walipokutana na Mazembe miakanane iliyopita. Mwaka 2011 katika mchezo wa raundi ya kwanza ya Ligiya Mabingwa, Simba waliambulia kipigo cha mabao 3-1 mjini Lubumbashi, kabla yakuchapwa tena mabao 3-2, kwenye Uwanja wa Taifa, Dar es Salaam, hivyo kujikutawakitolewa kwa jumla ya mabao 6-3, hili pekee linawakatisha tamaa mabingwa haowa Tanzania Bara. Simba inahitaji kushinda au kupata sare ya idadiyoyote ya mabao katika mchezo wa leo ili iweze kusonga mbele. Lakini ukiutupia jicho la tatu mchezo wa Mazembe naSimba, wawakilishi hao wa Tanzania, bado wana nafasi ya kusonga mbele kutokanana historia kuonyesha Mazembe wamekuwa wakitolewa mara kwa mara baada yakucheza kwao. Rekodiza Mazembe nyumbani Rekodi mbalimbali zinaonyesha Mazembe wameshindwakufanya vizuri katika michezo yao ya nyumbani na kutolewa kwenye mashindanokadhaa. Historia inaonyesha miamba hiyo ya soka ya Congo tangumwaka 1969 hadi hivi sasa hawana rekodi nzuri katika michezo ya kimataifawakiwa nyumbani kwani mwaka huo walitolewa na Ismailiy kwa kufungwa mabao 5-3 ambapo mchezo wao wakwanza wakiwa Congo walitoka sare ya mabao 2-2 kabla ya kuchapwa mabao 3-1mchezo wa marudiano. Hali iliendelea kuwa hivyo mwaka 1970 palewalipoondolewa na Asante Kotoko waliyokutana kwenye fainali na kuchapwa mabao 2-1kabla ya hapo walishatoka sare ya bao 1-1 wakiwa nyumbani. Mwaka 2013 walipokutana na CS Sfaxiem, waliondolewamapema kwenye ligi ya mabingwa baada ya kufungwa mabao 3-2 nyumbani kwao,lakini pia mwaka 2017 waliondolewamapema katika mashindano hayo na CAPS Uniyed ya Zimbabwe, baada ya mchezo wakwanza uliochezwa Congo kupata sare ya bao1-1 kabla ya kuja kutoka sare ya bila kufungana na wenzao kusonga mbele kwa baola ugenini. Simbawakiwa ugenini Pamoja na rekodi za TP Mazembe wakiwa nyumbani,lakini pia Simba wamekuwa moto pale wanapopambana ugenini. Ukiondoa michezo ya mwaka huu katika hatua za awali,mwaka 1979 katika mashindano ya Ligi ya Mabingwa Afrika, waliwastaajabisha watupale walipoichapa Mufulira Wanderers ya Zambia mabao 5-0 wakiwa ugenini. Katika mchezo wao wa kwanza Simba walifungwa mabao 4-0na kukata tamaa lakini waliwachapa wapinzani wao kwa kuwatandika mabao 5-0nyumbani kwao mjini Lusaka na hivyo kusonga mbele. Mwaka 2003 baada ya Simba kuichapa BDF XI mabao 4-1,wakianza kushinda bao 1-0 nyumbani kabla ya ushindi wa mabao 3-1 ugenini katikamchezo wa awali wa ligi ya mabingwa, walikutana na Santos ya Afrika Kusiniwaliwatoa kwa kuwanyuka kwa mikwaju ya penalti 9-8 wakiwa ugenini michezo yotemiwili. Kwenye mchezo wa raundi ya pili Simba ilifanikiwakuwatoa mabingwa watetezi wa Ligi ya Mabingwa, Zamalek ya Misri baada yakuwafunga kwa penalti 3-2 kutokana na mchezo wa kwanza Wekundu wa Msimbazikufungwa bao 1-0 wakiwa nyumbani kisha nao kwenda kulipiza kwa kuwafunga bao 1-0ugenini na hivyo kuamuliwa yapingwe matuta. Simbakusonga mbele inawezekana Kuna msemo wa wahenga unaosema jitihadahushinda kudra, hivyo kama Simba wakicheza kwa malengo, nia na kuweka hesabuzao sawa, basi upo uwezekano wa kupenya hatua ya robo fainali. Hakuna shaka wachezaji na benchi la ufundiwamejipanga kukabiliana na mikiki mikiki watakayokutana nayo Congo kuanziandani hadi nje ya uwanja. Ndani ya uwanja, wachezaji wanapaswa kuchezakwa ushirikiano na kila mmoja anatakiwa kutumia nguvu, akili na juhudi binafsiili kutimiza majukumu yake kikamilifu. Hii itawasaidia Simba kupata matokeo chanyakwenye uwanja wa ugenini na kuwapa furaha mashabiki wao ambao wanaiombea timuyao ipige hatua zaidi kimataifa. Ushindi wa aina yoyote utakuwa na manufaa kwaSimba, kwani utawawezesha kutinga hatua inayofuata ambayo kila shabiki namwanachana wa klabu hiyo anaitamani. Kila kitu kinawezekana chini ya jua, kamaSimba iliwahi kuvunja rekodi na kufuzu hatua ya makundi ya Ligi ya MabingwaAfrika mwaka 2013, haitashindwa kufika fainali hii sasa ikiwa ina mahitaji yotemuhimu.  <topic>: michezo 